ai4bharat/Pralekha huggingface dataset:
অর্থমন্ত্রক
২০১৯ – ২০’র বাজেটে চলতি দশকের জন্য ১০ দফা পরিকল্পনা
নয়াদিল্লি, ০৫ জুলাই, ২০১৯
চলতি বছরে ভারতীয় অর্থনীতি ৩ ট্রিলিয়ন ডলারের অর্থনীতি হয়ে উঠবে। ২০২৪-২৫ – এর মধ্যে ৫ ট্রিলিয়ন ডলারের অর্থনীতি হয়ে ওঠার যে স্বপ্ন প্রধানমন্ত্রী দেখেছেন, তা অর্জনে দেশ সঠিক পথে এগোচ্ছে। সংসদে শুক্রবার বাজেট পেশ করে একথা জানান অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন। তিনি আরও বলেন, ভারতীয় অর্থনীতি ১ ট্রিলিয়ন ডলারে পৌঁছতে ৫৫ বছর সময় লেগেছিল। বিগত পাঁচ বছরে সরকার ভারতীয় অর্থনীতিতে আরও ১ ট্রিলিয়ন ডলার যুক্ত করেছে। এর ফলে, ভারতীয় অর্থনীতি বর্তমানে প্রায় ২.৭ ট্রিলিয়ন ডলারে পৌঁছেছে। ভারত এখন বিশ্বে ষষ্ঠ বৃহৎ অর্থনীতি, পাঁচ বছর আগে ছিল একাদশতম স্থানে।
অর্থমন্ত্রী আরও বলেন, বর্তমান সরকার ২০১৪-১৯ সময়কালে কেন্দ্র – রাজ্যগুলির মধ্যে এক অভিনব সহযোগিতামূলক যুক্তরাষ্ট্রীয় কাঠামো গড়ে তুলেছে। গঠন করা হয়েছে জিএসটি পরিষদ। নীতি আয়োগ অর্থনীতির চাকা আরও গতিশীল করতে যথাযথ পরিকল্পনা ও সাহায্য করেছে। বিগত পাঁচ বছরে সরকার বড় মাপের বিভিন্ন সংস্কারমূলক উদ্যোগ গ্রহণ করেছে। এর মধ্যে রয়েছে – পরোক্ষ কর, দেউলিয়াবিধি, রিয়েল এস্টেট ক্ষেত্রে সংস্কার সহ সাধারণ মানুষের জীবনযাপনের মানোন্নয়নে একাধিক সামাজিক কর্মসূচি। এই সমস্ত উদ্যোগের ফলে দেশের কোনও এক প্রান্তে থাকা সাধারণ মানুষও সুযোগ-সুবিধার সুফল পাচ্ছেন। সরকারের লক্ষ্যই হ’ল সংস্কারসাধন, কার্যসম্পাদন এবং রূপান্তর ঘটানো।
শ্রীমতী সীতারমন তাঁর বাজেট ভাষণে চলতি দশকের জন্য যে দশ দফা পরিকল্পনার কথা উল্লেখ করেছেন, তা হ’ল –
বাস্তবিক ও সামাজিক পরিকাঠামো নির্মাণ।
অর্থনীতির প্রতিটি ক্ষেত্রে ডিজিটাল ভারতের সুবিধা পৌঁছে দেওয়া।
দূষণমুক্ত ভারত গড়ে তোলা।
ক্ষুদ্র ও মাঝারি শিল্প, স্টার্ট আপ সংস্থা, প্রতিরক্ষা উৎপাদন, মোটরগাড়ি শিল্প প্রভৃতি ক্ষেত্রে মেক ইন ইন্ডিয়া কর্মসূচিতে বিশেষ গুরুত্ব।
জল, জলসম্পদ পরিচালনা এবং পরিচ্ছন্ন নদ-নদী।
নীল অর্থনীতি।
2
মহাকাশ কর্মসূচি – গগণায়ন, চন্দ্রায়ন এবং উপগ্রহ প্রেরণ।
আত্মনির্ভরশীলতা এবং খাদ্যশস্য, ডাল, তৈলবীজ, ফলমূল ও শাকসব্জি রপ্তানি।
সুস্থ-সবল সমাজ – আয়ুষ্মান ভারত, সুস্থ মহিলা ও শিশু এবং নাগরিকদের নিরাপত্তা।
গণঅংশীদারিত্বের মাধ্যমে টিম ইন্ডিয়া গড়ে তোলা : ন্যূনতম সরকার, সর্বাধিক সুশাসন।
উপরোক্ত এই দশ দফা পরিকল্পনার ব্যাপারে ব্যাখ্যা দিতে গিয়ে অর্থমন্ত্রী বিনিয়োগ-নির্ভর অগ্রগতির ওপর জোর দিয়ে বলেন, ৫ ট্রিলিয়ন ডলারের অর্থনীতি হয়ে ওঠার ক্ষেত্রে এগুলির সঠিক রূপায়ণ অত্যন্ত জরুরি। স্বাধীনতার ৭৫তম বর্ষপূর্তির কথা উল্লেখ করে শ্রীমতী সীতারমন বলেন, ‘দেশের স্বার্থে আমাদের কর্তব্য পালনের প্রতি গুরুত্ব দিতে হবে, তবে অধিকারের সঙ্গে আপস করে নয়’।
CG/BD/SB
(Visitor Counter : 117
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৯২ কোটি ৭৪ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ৯৩ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৫ এপ্রিল, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯২ কোটি ৭৪ লক্ষ ২০ হাজার ৭৩৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ৯৩ লক্ষ ৬৯ হাজার ৬৬০টি টিকার ডোজ হাতে রয়েছে।
CG/CB/SB
(Visitor Counter : 86
সামাজিকন্যায়ওক্ষমতায়নমন্ত্রক
সামাজিক ন্যায় এবং ক্ষমতায়ন মন্ত্রকের কেন্দ্রীয় মন্ত্রী হিসাবে দায়িত্বভার গ্রহণ করলেন শ্রী থাওয়ারচাঁদ গেহলট
কেন্দ্রীয় সামাজিক ন্যায় ও ক্ষমতায়ন মন্ত্রকের মন্ত্রী হিসাবে আজ দায়িত্বভার গ্রহণ করলেন শ্রী থাওয়ারচাঁদ গেহলট। এই মন্ত্রকের প্রতিমন্ত্রী হিসাবে দায়িত্ব নিলেন শ্রী কিষাণ পাল গুরজার, শ্রী রামদাস আথওয়ালে এবং শ্রী রতন লাল কাটারিয়া। মন্ত্রকের সচিব শ্রীমতী নীলম সহনি, ডিপার্টমেন্ট অফ এমপাওয়ারমেন্ট অফ পার্সন উইথ ডিসএবিলিটিস  মন্ত্রকের সচিব শ্রীমতী শকুন্তলা ডি গ্যামলিন এই দায়িত্বভার গ্রহণ অনুষ্ঠানে উপস্থিত ছিলেন। দায়িত্বভার গ্রহণের পর শ্রী গেহলট মন্ত্রকের সচিব ও আধিকারিকদের সঙ্গে কাজের অগ্রগতি বিষয়ে পর্যালোচনা করেন।
(১৯৪৮ সালে ১৮ মে মধ্যপ্রদেশের উজ্জ্বয়িনীর রুপেতা গ্রামে শ্রী গেহলটের জন্ম। ২০১৮ সালের এপ্রিল মাসে তিনি রাজ্যসভার সদস্য হিসাবে নির্বাচিত হন। বিগত সরকারের কার্যকালে তিনি একই মন্ত্রকের দায়িত্ব সামলেছেন।
কয়লামন্ত্রক
বিদ্যুৎ বহির্ভূত ক্ষেত্রের জন্য কোল ইন্ডিয়া লিমিটেডের কাছে পর্যাপ্ত মজুত রয়েছে; বর্তমানে দৈনিক কয়লা সরবরাহের পরিমাণ ৩.৪ লক্ষ টন
নতুন দিল্লি, ১২ ফেব্রুয়ারি, ২০২২
বিদ্যুৎ বহির্ভূত ক্ষেত্রের জন্য কোল ইন্ডিয়া লিমিটেডের কাছে বর্তমানে পর্যাপ্ত পরিমাণে কয়লা মজুত রয়েছে। কোল ইন্ডিয়া লিমিটেড বর্তমানে বিদ্যুৎ বহির্ভূত ক্ষেত্রগুলিতে প্রায় ৩.৪ লক্ষ টন কয়লা সরবরাহ করছে। ইতিমধ্যেই কোল ইন্ডিয়া লিমিটেড ৩৭ মিলিয়ন টন কয়লা সরবরাহ করেছে এবং সরবরাহের পরিমাণ আরও বাড়ানোর লক্ষ্য স্থির করেছে। ২০২১-২২ অর্থবর্ষের এপ্রিল-জানুয়ারি সময়ে কোল ইন্ডিয়া ১০১.৭ মিলিয়ন টন কয়লা সরবরাহ করেছে যা ২০২০-২১ অর্থবর্ষে সরবরাহের পরিমাণ ৯৪ মিলিয়ন টনের তুলনায় ৮.২ শতাংশ বেশি। ২০২০-২১ অর্থবর্ষের এপ্রিল - জানুয়ারি সময়ে বিদ্যুৎ ক্ষেত্রে সরবরাহের তুলনায় বিদ্যুৎ বহির্ভূত ক্ষেত্রে অতিরিক্ত পরিমাণ কয়লা সরবরাহ করা হয়েছে। কোভিড মহামারীজনিত পরিস্থিতির ফলে বিদ্যুৎ বহির্ভূত ক্ষেত্রে কয়লার চাহিদা বৃদ্ধি পেয়েছে। সামগ্রিকভাবে ২০২১-২২ অর্থবর্ষে কোভিডজনিত বাধা-বিপত্তির ফলে কয়লা সংগ্রহের পরিমাণ বৃদ্ধি পায়। এছাড়াও বিদ্যুৎ বহির্ভূত ক্ষেত্রে গ্রাহক চাহিদা বৃদ্ধি পাওয়ায় কোল ইন্ডিয়ার ই-নিলামে কয়লা বিক্রির পরিমাণ বেড়েছে। আন্তর্জাতিক বাজারে ২০২২-২৩ অর্থবর্ষে কয়লার দাম বৃদ্ধি পাবে বলে মনে করা হচ্ছে। এর ফলে, আমদানি কমবে। পক্ষান্তরে কোল ইন্ডিয়ার উৎপাদন বৃদ্ধি পাওয়ার সম্ভাবনা রয়েছে।
বিদ্যুৎ ক্ষেত্রে কোল ইন্ডিয়ার অগ্রাধিকারের পাশাপাশি চলতি অর্থবর্ষের জানুয়ারি পর্যন্ত বিদ্যুৎ বহির্ভূত ক্ষেত্রে ১০১.৭ মিলিয়ন টন কয়লা সরবরাহ করা হয়েছে।
CG/BD/AS/
(Visitor Counter : 108
শিল্পওবাণিজ্যমন্ত্রক
ভারত-অস্ট্রেলিয়া কৌশলগত প্রতিবেদন প্রকাশ করেছেন শ্রী পীযুষ গোয়েল
নয়াদিল্লী, ১৮ ডিসেম্বর, ২০২০
রেল, শিল্প ও বাণিজ্য, উপভোক্তা বিষয়ক খাদ্য ও গণবন্টন দপ্তরের মন্ত্রী শ্রী পীযুষ গোয়েল আজ বলেছেন, ভারতে অস্ট্রেলিয়ার সংস্থাগুলির বিনিয়োগের প্রচুর সুযোগ রয়েছে। এদেশে বিভিন্ন ক্ষেত্রে প্রত্যক্ষ বিদেশী বিনিয়োগের নীতিগুলি সহজ করা হয়েছে। সিআইআই-এর একটি অনুষ্ঠানে ‘ভারত-অস্ট্রেলিয়া দ্বিপাক্ষিক আর্থিক ও বাণিজ্যিক সম্পর্ককে উন্নত করা’- শীর্ষক আলোচনা চক্রে তিনি বলেছেন, খাদ্য প্রক্রিয়াকরণ শিল্পে আরও বিনিয়োগের জন্য আমরা এখন কৃষি ক্ষেত্রকেও উন্মুক্ত করেছি। মন্ত্রী ভারত-অস্ট্রেলিয়া আর্থিক কৌশলগত প্রতিবেদনও এই অনুষ্ঠানে প্রকাশ করেছেন।
তিনি বলেছেন আমাদের প্রত্যক্ষ বিদেশী নীতিকে আরও আকর্ষণীয় করে তোলার জন্য আমরা প্রতি মুহুর্তে চেষ্টা চালিয়ে যাচ্ছি, যাতে বিদেশী বিনিয়োগকারীদের সবরকমের সাহায্য করা যায়। মহাকাশ, পারমাণবিক শক্তি, প্রতিরক্ষা সরঞ্জাম উৎপাদনের মতো নতুন নতুন ক্ষেত্রে বিনিয়োগের সুযোগ করে দেওয়া হয়েছে। সুষম বাণিজ্যিক সম্পর্কের জন্য প্রতিরক্ষা,ক্রীড়া, বস্ত্র, ডিজিটাল গেম, অ্যানিমেশন, জল ব্যবস্থাপনা, বাণিজ্যিকভাবে জাহাজ নির্মাণ এবং শিক্ষা ক্ষেত্রে ডিজিটাল পদ্ধতিতে যোগাযোগের মতো বিষয়গুলিতে এদেশে বিনিয়োগের যথেষ্ট সম্ভাবনা রয়েছে।
শ্রী গোয়েল বলেছেন, সম্প্রতি শ্রম সংস্কারের ফলে শ্রম ক্ষেত্রে নিয়মাবলী এবং কর্মসংস্থানের নতুন সুযোগ তৈরি হয়েছে। নতুন ব্যবস্থায় ভারতে পর্যটন ক্ষেত্র প্রচুর কর্মসংস্থানের সুযোগ তৈরি করেছে। এদেশে পর্যটন প্রকল্পগুলি আরও আকর্ষণীয় হয়ে উঠবে। তিনি বলেছেন, এদেশের কৃষকরা যাতে আরও বেশি অর্থ রোজগার করতে পারেন সেটি নিশ্চিত করার জন্য আমাদের কৃষি পণ্যকে বিদেশের সঙ্গে পরিচিত করা এবং আন্তর্জাতিক বাজারের চাহিদা মেটানোর উপযোগী করে তোলার উদ্যোগ নেওয়া হয়েছে।
শ্রী গোয়েল এই প্রসঙ্গে ব্যবসা বাণিজ্যে তিনটি লক্ষ্যের কথা উল্লেখ করেছেনঃ- ব্যবসা-বাণিজ্যের ক্ষেত্রে আরো বৃহৎ উদ্যোগ, অনুকূল পরিস্থিতি এবং সুষম বাণিজ্যিক সম্পর্ক। দুটি দেশের বাণিজ্যিক সম্পর্কের প্রচুর অগ্রগতির সম্ভাবনা রয়েছে বলে তিনি উল্লেখ করেছেন।
এই মহামারীর আবহে মন্ত্রী আরো বলেছেন অর্থনৈতিক কাজকর্মকে স্বাভাবিক ছন্দে ফিরিয়ে নিয়ে আসার জন্য শিল্প সংস্থাগুলি যে উদ্যোগ গ্রহণ করেছে তাতে ইতিবাচক ফল পাওয়া যাচ্ছে। অর্থনীতি এখন “ভি” অভিমুখে অর্থাৎ উত্থান থেকে পুতনের পর আবারো উত্থানের দিকে এগিয়ে চলেছে। " কোভিদ ১৯ এর প্রেক্ষিতে ভারত যে সুযোগ পেয়েছে সেটিকে কাজে লাগিয়ে আমাদের অর্থনীতিকে আরো মুক্ত করা হয়েছে। এ দেশে ব্যবসা বাণিজ্যের ক্ষেত্রে নানান সুবিধা আনা হয়েছে। আমরা প্রত্যক্ষ বিদেশি বিনিয়োগের ক্ষেত্রে বিশ্বে সবথেকে মুক্ত অর্থনীতির ব্যবস্থা করেছি। এর ফলে সমস্ত ক্ষেত্রে বিনিয়োগ করার পূর্ণ সুযোগ তৈরি হয়েছে ।
মন্ত্রী বলেছেন অস্বচ্ছ অর্থনীতি সহ প্রতিটি ক্ষেত্রে পণ্যসামগ্রীর জোগান দেওয়ার জন্য সময়, নানান ঝুঁকি থেকেই যায় । এক্ষেত্রে সরবরাহ শৃঙ্খলে বৈচিত্র্য আনাটি অত্যন্ত গুরুত্বপূর্ণ। অস্ট্রেলিয়া এবং ভারত বিভিন্ন কৌশলগত ক্ষেত্রে বর্তমানে আগের চাইতেও আরো নিবিড় ভাবে কাজ করে চলেছে౼ তা সে মালাবার মহড়া হোক কিংবা কোয়াড গোষ্ঠীর সদস্যদের মধ্যে কাজ করা।
শ্রী গোয়েল বলেছেন অস্ট্রেলিয়া কৌশলগত প্রতিবেদনটির মাধ্যমে আমাদের ব্যবসা-বাণিজ্য ও আর্থিক নীতির ক্ষেত্রে এগিয়ে চলায় ভবিষ্যতে সুবিধে হবে। আমরা সহযোগিতা ভালো দিকগুলিকে চিহ্নিত করতে পারব, যার মধ্য দিয়ে বিভিন্ন আলোচনা চালানোর সময় যথাযথ উদ্যোগ গ্রহণ করা যাবে আর এর মধ্য দিয়ে সর্বাঙ্গীণ অর্থনৈতিক অংশীদারিত্ব চুক্তির দিকে এগোনো সম্ভব হবে।
স্বাস্থ্যওপরিবারকল্যাণমন্ত্রক
ভারতে কোভিড-১৯-এর সর্বোচ্চ সুস্থতার হারের ধারাবাহিকতা বজায় রয়েছে : সুস্থতার সংখ্যা ২৭ লক্ষ ছাড়িয়ে গেছে
নতুন দিল্লি, ৩০ আগষ্ট, ২০২০
দেশে কোভিড-১৯ থেকে আরোগ্যলাভ করেছেন ২৭ লক্ষেরও বেশি মানুষ। হাসপাতাল থেকে দ্রুত সুস্থ হয়ে বাড়ি ফিরেছেন অনেকেই। একই সঙ্গে মৃদু এবং মাঝারি উপসর্গ যুক্ত রোগীদের বাড়িতে বিচ্ছিন্নভাবে নজরদারির মধ্যে রাখা হয়েছে। এর জেরে দ্রুত সুস্থ হয়ে উঠছেন তাঁরা। এই মুহূর্তে দেশে আরোগ্যলাভের সংখ্যা ২৭,১৩,৯৩৩। কেন্দ্রের কার্যকরি পদক্ষেপ, পরীক্ষার নীতি নির্ধারণ এবং সারা দেশে চিকিৎসাক্ষেত্রে পরিকাঠামোগত উন্নতির ফলে এই সাফল্য এসেছে। একই সঙ্গে রাজ্য এবং কেন্দ্রশাসিত অঞ্চলগুলির সঙ্গে সমন্বয় বজায় রেখে কোভিড-১৯ পরীক্ষা, অনুসন্ধান এবং চিকিৎসা চালানোর ফলে দেশে দ্রুত আরোগ্যলাভের সংখ্যা বাড়ছে।
গত ২৪ ঘন্টায় কোভিড-১৯ থেকে সুস্থ হয়ে উঠেছেন ৬৪, ৯৩৫ জন। দেশে করোনায় আরোগ্যলাভের হার বেড়ে হয়েছে ৭৬.৬১ শতাংশ। গত কয়েক মাসে উল্লেখযোগ্যভাবে আরোগ্যলাভের হার বেড়েছে।
দেশে প্রতিনিয়ত আক্রান্তের সংখ্যা থেকে সুস্থতার সংখ্যা ক্রমশই বৃদ্ধি পাচ্ছে। সঠিক সময়ে চিকিৎসা ব্যবস্থার ফলে দেশে করোনায় মৃত্যুর হার কমে দাঁড়িয়েছে ১.৭৯ শতাংশ।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/SS/SKD
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহের নির্দেশে স্বরাষ্ট্র মন্ত্রক কল্যাণ ও পুনর্বাসন পর্ষদের মাধ্যমে ‘সিএপিএফ পুনর্বাস’-এর সূচনা করেছে
নতুন দিল্লি, ০৭ মে, ২০২২
অবসরপ্রাপ্ত কেন্দ্রীয় সশস্ত্র পুলিশ বাহিনী  এবং আসাম রাইফেলসের কর্মীদের বেসরকারি নিরাপত্তা সংস্থায় কর্মসংস্থান নিশ্চিত করার সুবিধার লক্ষ্যে, কেন্দ্রীয় স্বরাষ্ট্রমন্ত্রী শ্রী অমিত শাহের নির্দেশে স্বরাষ্ট্র মন্ত্রক কল্যাণ ও পুনর্বাসন পর্ষদ -এর মাধ্যমে 'সিএপিএফ পুনর্বাস'-এর সূচনা করেছে। এই পোর্টালটি পুনরায় কর্মসংস্থানের অনুসন্ধানকারী অবসরপ্রাপ্ত কর্মীদের দক্ষতা এবং পছন্দের কর্মসংস্থানের জায়গা সহ ডাব্লুউএআরবি ওয়েবসাইটে ব্যক্তিগত বিবরণ আপলোড করার মাধ্যমে উপযুক্ত কাজ খুঁজে পেতে সাহায্য করবে। প্রাইভেট সিকিউরিটি এজেন্সিস রেগুলেশন অ্যাক্ট -এর আওতায় স্বরাষ্ট্র মন্ত্রক বেসরকারি নিরাপত্তা সংস্থাগুলির নাম নথিভুক্তিকরণের জন্য একটি পোর্টালও চালু করেছে। সিএপিএফ কর্মী ও তাদের পরিবারের কল্যাণে শ্রী নরেন্দ্র মোদীর নেতৃত্বাধীন কেন্দ্রীয় সরকার বিশেষ অগ্রাধিকার দিয়েছে।
এখন উভয় ওয়েবসাইটের মধ্যে আন্তঃসংযোগ গড়ে তোলা হয়েছে। ‘সিএপিএফ পুনর্বাস’-তে আবেদনকারী অবসরপ্রাপ্ত সিএপিএফ কর্মীদের তথ্য পিএসএআরএ ওয়েবসাইটের সাহায্যে বেসরকারি নিরাপত্তা সংস্থাগুলি সহজে পেয়ে যাবে। ফলে চাকরি প্রার্থী এবং চাকরি প্রদানকারী, উভয়ের জন্য একক প্ল্যাটফর্ম তৈরি হবে। স্বরাষ্ট্র মন্ত্রকের এই নতুন উদ্যোগটি ‘সিএপিএফ পুনর্বাস’-এর আওতায় বেসরকারি নিরাপত্তা সংস্থাগুলিকে ডিজিটালভাবে তথ্য দানে সাহায্য করবে।
নিরাপত্তা পরিষেবার প্রয়োজন রয়েছে এমন ব্যবসায়িক প্রতিষ্ঠানের সংখ্যা বৃদ্ধির সঙ্গে সঙ্গে বেসরকারি নিরাপত্তা সংস্থাগুলিও যথেষ্ট বেড়েছে। যার ফলে নিরাপত্তা কর্মীদেরও প্রয়োজনীয়তা বৃদ্ধি পেয়েছে। এই উদ্যোগ নেওয়ায় একদিকে যেমন অবসরপ্রাপ্ত ইচ্ছুক প্রশিক্ষিত সিএপিএফ কর্মী পাওয়া যাবে, তেমনই কর্মসংস্থনেরও সুযোগ তৈরি হবে। এতে সিএপিএফ কর্মীদের কল্যাণ এবং তাদের পুনর্বাসনের প্রয়োজনীয়তা মেটানো সম্ভব হবে।
CG/SS/SKD/
(Visitor Counter : 119
নারীওশিশুবিকাশমন্ত্রক
“পোষণ অভিযানের জন্য তহবিল”
নতুন দিল্লি, ১৬ মার্চ, ২০২২
পোষণ অভিযানের আওতায় চলতি বছরের পয়লা জানুয়ারি পর্যন্ত সমস্ত রাজ্য ও কেন্দ্রশাসিত অঞ্চলগুলিকে বিভিন্ন ক্ষেত্রে প্রায় ৫ হাজার ২৫৭ কোটি টাকা বরাদ্দ করা হয়েছে। এর মধ্যে প্রায় ১৭ শতাংশ অর্থ ব্যয় করা হয়েছে স্মার্টফোন কেনার জন্য। ইতিমধ্যে রাজ্য ও কেন্দ্রশাসিত অঞ্চলগুলি প্রায় ১১.০৩ লক্ষ স্মার্টফোন কিনেছে। পোষণ অভিযান একটি কেন্দ্রাভিমুখী প্ল্যাটফর্ম তৈরি করেছে। মূলত, আচরণগত পরিবর্তন এবং সম্প্রদায়ের মধ্যে সংহতি তৈরির জন্য এটি একটি গুরুত্বপূর্ণ জন আন্দোলনের রূপ নিয়েছে।
রাজ্যসভায় আজ এক লিখিত উত্তরে একথা জানিয়েছেন কেন্দ্রীয় নারী ও শিশু উন্নয়ন মন্ত্রী শ্রীমতী স্মৃতি জুবিন ইরানি।
CG/SS/SKD/
(Visitor Counter : 90
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ১৯ জুলাই, ২০২১
কেন্দ্রীয় সরকারের পক্ষ থেকে দেশজুড়ে টিকাকরণ অভিযানে এ পর্যন্ত ৪০.৬৪ কোটিরও বেশি টিকা দেওয়া হয়েছে।
গত ২৪ ঘন্টায় ভারতে নতুন করে ৩৮,১৬৪ জন আক্রান্ত হয়েছেন।
মোট আক্রান্তের চেয়ে সুস্পষ্টভাবে আক্রান্তের পরিমাণ ১.৩৫ শতাংশ।
সারাদেশে এ পর্যন্ত ৩, ০৩,০৮,৪৫৬ জন সুস্থ হয়ে উঠেছেন।
গত ২৪ ঘন্টায় ৩৮,৬৬০ জন সুস্থ হয়ে উঠেছেন।
সুস্থতার হার আজ বেড়ে হয়েছে ৯৭.৩২ শতাংশ।
সাপ্তাহিক ভিত্তিতে আক্রান্তের হার ৫ শতাংশের নিচে রয়েছে। বর্তমানে তা ২.০৮ শতাংশ।
দৈনিক ভিত্তিতে আক্রান্তের হার আজ হয়েছে ২.৬১ শতাংশ। এর ফলে দৈনিক আক্রান্তের হার লাগাতার ২৮ দিন ধরে ৩ শতাংশের নিচে রয়েছে।
এ পর্যন্ত সারাদেশে মোট ৪৪ কোটি ৫৪ লক্ষ নমুনা পরীক্ষা করা হয়েছে।
CG/ SB
(Visitor Counter : 131
প্রধানমন্ত্রীরদপ্তর
প্রধানমন্ত্রী জি-৭ শীর্ষ সম্মেলনের প্রথম আউটরিচ অধিবেশনে অংশগ্রহণ করেছেন
নতুনদিল্লি, ১২ই জুন, ২০২১
প্রধানমন্ত্রী শ্রী নরেন্দ্র মোদী জি-৭ শীর্ষ সম্মেলনের প্রথম আউটরিচ অধিবেশনে আজ অংশগ্রহণ করেছেন।
“স্বাস্থ্য পরিষেবা – আরো মজবুতভাবে গড়ে তোলা” শীর্ষক অধিবেশনে করোনা ভাইরাস মহামারী থেকে সারা পৃথিবীর রোগমুক্তি এবং ভবিষ্যতে যে কোনো মহামারির বিরুদ্ধে লড়াইকে শক্তিশালী করার বিষয়টি নিয়ে আলোচনা হয়েছে।
এই অধিবেশনে, প্রধানমন্ত্রী ভারতে সম্প্রতি কোভিড সংক্রমণের যে ঢেউ এসেছিল, তার প্রতিরোধে জি-7 এবং অন্যান্য অতিথি রাষ্ট্রের সহযোগিতার হাত বাড়িয়ে দেওয়ার বিষয়টিকে প্রশংসা করেছেন।
তিনি ভারতে এই মহামারীর বিরুদ্ধে লড়াইয়ে সমগ্র সমাজের ঐক্যবদ্ধ হওয়ার উদ্যোগের বিষয়টি উল্লেখ করেছেন। সরকার, শিল্প সংস্থা এবং সুশীল সমাজ সর্বস্তরে ঐক্যবদ্ধ হয়ে এই লড়াই চালিয়েছে।
সংক্রমিতের সংস্পর্শে আসাকে চিহ্নিত করা এবং টিকাকরণের ব্যবস্থাপনার জন্য ডিজিটাল প্রক্রিয়াকে ভারত, সফলভাবে ব্যবহার করেছে বলে শ্রী মোদী জানিয়েছেন। অন্যান্য উন্নয়নশীল রাষ্ট্রগুলির সঙ্গে ভারত এই অভিজ্ঞতা ও দক্ষতা ভাগ করে নিতে উৎসাহী।
প্রধানমন্ত্রী বিশ্বজুড়ে স্বাস্থ্য পরিষেবার উন্নয়নে সমষ্টিগত উদ্যোগে ভারতের সমর্থনের কথা উল্লেখ করেছেন। কোভিড প্রতিরোধে প্রয়োজনীয় প্রযুক্তির ক্ষেত্রে ট্রিপস সংক্রান্ত ছাড় পাওয়ার জন্য বিশ্ব বাণিজ্য সংস্থায় ভারত ও দক্ষিণ আফ্রিকা যে প্রস্তাব এনেছে, তাতে তিনি জি-৭ গোষ্ঠীভুক্ত দেশগুলির সমর্থন চেয়েছেন।
এই বৈঠকের মাধ্যমে সারা পৃথিবীর কাছে “এক বিশ্ব, এক স্বাস্থ্য ব্যবস্থা” বার্তা ছড়িয়ে দেওয়া উচিত বলে তিনি উল্লেখ করেছেন। ভবিষ্যতে যে কোনো মহামারীর বিরুদ্ধে লড়াইয়ে আন্তর্জাতিক স্তরে ঐক্য, নেতৃত্ব ও সহমর্মিতার আহ্বান জানিয়ে এই বিষয়ে গণতান্ত্রিক ও স্বচ্ছ সমাজ ব্যবস্থার বিশেষ দায়িত্বের উপর শ্রী মোদী গুরুত্ব দিয়েছেন।
প্রধানমন্ত্রী জি-৭ শীর্ষ সম্মেলনের অন্তিম দিনে আগামীকাল দুটি অধিবেশনে অংশগ্রহণ করবেন।
CG/CB/SFS
(Visitor Counter : 155
প্রধানমন্ত্রীরদপ্তর
কাশী বিশ্বনাথ নিয়ে নাগরিকদের মন্তব্য এবং বিহু উদযাপন নিয়ে প্রধানমন্ত্রীর প্রতিক্রিয়া
নয়াদিল্লি, ১৬ এপ্রিল, ২০২৩
প্রধানমন্ত্রী শ্রী নরেন্দ্র মোদী কাশী বিশ্বনাথ এবং বিহু উদযাপন নিয়ে দেশবাসীর মন্তব্য নিয়ে প্রতিক্রিয়া জানিয়েছেন।
বাবাকে কাশী বিশ্বনাথে নিয়ে যাওয়ার সুযোগ পাওয়া এক নাগরিকের ট্যুইটের প্রত্যুত্তরে প্রধানমন্ত্রী বলেছেন, “লাভলি”!
“কয়েকদিন আগে আসামে বিহু উদযাপন উপলক্ষে এক নাগরিকের মন্তব্যের প্রতিক্রিয়ায় প্রধানমন্ত্রী তাঁর ট্যুইটে বলেন, “হ্যাঁ, এই বিহু উদযাপন আমি কখনই ভুলবো না। বিহু অনুষ্ঠান ছাড়াও এখানে আসাম সফরের আরও কিছু ছবি রয়েছে”।
PG/MP/SB
(
পরিবেশওঅরণ্যমন্ত্রক
ভারত ২০৩০এর মধ্যে ৫০ লক্ষ হেক্টর পতিত জমিকে উর্বর করে তোলার লক্ষ্যমাত্রা গ্রহণ করেছে
নয়াদিল্লি, ২৭ অগাস্ট, ২০১৯
রাষ্ট্রসঙ্ঘের মরুভূমি সম্প্রসারণ রোধ সংক্রান্ত কনভেনশনের আওতায় ভারত আগামী ২-১৩ সেপ্টেম্বর পর্যন্ত গ্রেটার নয়ডায় ইন্ডিয়া একস্পো সেন্টার অ্যান্ড মার্ট-এ কনফারেন্স অফ পার্টিজ বা কপ-এর চর্তুদশ সম্মেলনের আয়োজন করছে। এই উপলক্ষ্যে আজ নতুন দিল্লীতে এক সাংবাদিক সম্মেলনে কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর মরুভূমির বিস্তার প্রতিরোধে ভারতের দৃঢ় সংকল্পের কথা উল্লেখ করেন। এটি এখন এক বিশ্বব্যাপি সমস্যা। প্রায় ২৫ কোটি মানুষ এই সমস্যার সম্মুখীন। পৃথিবীতে ভূপৃষ্ঠের এক তৃতীয়াংশ মরুভূমির রূপ নিতে চলেছে। এই বিপদ মোকাবিলায় ভারত আগামী ১০ বছরে প্রায় ৫০ লক্ষ পতিত জমিকে উর্বর করার লক্ষ্য স্হির করেছে। মরুকরণের সমস্যা মোকাবিলায় দেরাদুনে উৎকর্ষ প্রতিষ্ঠান গড়ে তোলা হবে। সম্মেলন শেষে নতুন দিল্লী ঘোষনাপত্র প্রকাশ করা হবে এবং এই ঘোষনাপত্রের প্রস্তাবগুলি রূপায়ণে উদ্যোগ নেওয়া হবে।
ভূমির ব্যবহার ও সুপরিকল্পিত উপায়ে ভূমি পরিচালনার ক্ষেত্রে ভারতের অঙ্গিকারের কথা প্রকাশ করে শ্রী জাভড়েকর বলেন, পরিবেশের সুরক্ষায় আমাদের সমবেতভাবে দায়িত্ব গ্রহণ করতে হবে। সেইসঙ্গে নজর রাখতে হবে যাতে পরিবেশের সুরক্ষায় গৃহীত কর্মদ্যোগে কোনরকম ব্যাঘাত না ঘটে। রাষ্ট্রসঙ্ঘের মরুকরণ প্রতিরোধ সংক্রান্ত কনভেনশনের কনফারেন্স অফ পার্টিজের সভাপতি হিসেবে ভারতের গুরুত্বপূর্ণ ভূমিকার কথা ব্যাখ্যা করে শ্রী জাভড়েকর বলেন, মরুভূমির বিস্তার আমাদের অভিন্ন সংকল্প গ্রহণ করতে হবে, এই কাজে ভারত সম্মুখভাগে থেকে বিশ্বকে নেতৃত্ব দেবে এবং সমগ্র বিশ্বকে সঠিক দিশায় পরিচালিত করবে। তবে এই কাজে অন্যান্য দেশের সমসর্থন প্রয়োজন।
১১ দিনের এই সম্মেলনে ১৯৬টি দেশের বিজ্ঞানী ও প্রতিনিধিরা বিভিন্ন বিষয়ে তাদের অভিজ্ঞতা বিনিময় করবেন এবং মরুকরণ প্রতিরোধে তাদের দৃষ্টিভঙ্গি পেশ করবেন। এই সম্মেলনের প্রাক্কালে আজকের সাংবাদিক সম্মেলনে কেন্দ্রীয় পরিবেশ, বন ও জলবায়ু পরিবর্তন প্রতিমন্ত্রী শ্রী বাবুল সুপ্রীয় সহ উচ্চপদস্হ আধিকারিকরাও উপস্হিত ছিলেন।
CG/BD/NS
(Visitor Counter : 337
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৫২ কোটি ৯৬ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৯ কোটি ৬৯ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৪ জানুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৫২ কোটি ৯৬ লক্ষ ৫৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৯ কোটি ৬৯ লক্ষ ১ হাজার ৪৩৬টি টিকার ডোজ হাতে রয়েছে।
CG/SS/SB
(Visitor Counter : 117
প্রধানমন্ত্রীরদপ্তর
ভারত কোভিড-১৯ টিকাকরণে ১০০ মিলিয়ন ডোজ দেওয়ার ক্ষেত্রে দ্রুততম দেশ
নতুন দিল্লি, ১০ এপ্রিল, ২০২১
কোভিড-১৯ টিকাকরণে ভারত ১০০ মিলিয়ন ডোজ দেওয়ার ক্ষেত্রে ভারত দ্রুততম দেশ হিসেবে পরিগণিত হয়েছে। কেবলমাত্র ৮৫ দিনে ভারত এই মাত্রা অতিক্রম করেছে। অন্যদিকে মার্কিন যুক্তরাষ্ট্র ১০০ মিলিয়ন ডোজ নিতে সময় নিয়েছে ৮৯ দিন এবং চীন সময় নিয়েছে ১০২ দিন।
প্রধানমন্ত্রীর দপ্তর থেকে এক টুইট বার্তায় জানানো হয়েছে যে, 'একটি স্বাস্থ্যকর এবং কোভিড-১৯ মুক্ত দেশ হিসেবে নিশ্চিত করতে এই প্রচেষ্টা আরো শক্তিশালী করবে।'
CG/SB
(
কেন্দ্রীয়মন্ত্রিসভা
ভারত ও তাজিকিস্তানের মধ্যে যুব বিষয়ক সমঝোতায় মঞ্জুরি কেন্দ্রীয় মন্ত্রিসভার
নয়াদিল্লি, ২২ নভেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা আজ ভারত ও তাজিকিস্তানের মধ্যে যুব বিষয়ক সমঝোতাপত্রে কর্মপরবর্তী অনুমোদন দিয়েছে।
২০১৮ সালের ৮ই অক্টোবর দোসানবেতে ভারত ও তাজিকিস্তানের মধ্যে যুব বিষয়ক সহযোগিতায় উৎসাহ দিতে সমঝোতাপত্রটি স্বাক্ষরিত হয়। ভারতের তরফে তাজিকিস্তানে নিযুক্ত যুব ও ক্রীড়া বিষয়ক ভারতীয় রাষ্ট্রদূত শ্রী সোমনাথ ঘোষ ও তাজিকিস্তানের যুব ও ক্রীড়া বিষয়ক কমিটির চেয়ারম্যান আব্দুলজোদাআহতমরুস্তম এই সমঝোতাপত্রটিতে স্বাক্ষর করেন।
এই সমঝোতাপত্রের মেয়াদ হবে ৫ বছর। দু’দেশের মধ্যে যুব বিষয়ক নীতি-নির্ধারণ, আন্তর্জাতিক সম্মেলন, গবেষণা ও যুব বিষয়ক তথ্য আদান-প্রদান যুব উৎসব, যুব শিবিরের আয়োজন করা হবে। ভারত ও তাজিকিস্তানের মধ্যে যুব বিষয়ক বিভিন্ন কর্মসূচি ও তথ্য আদান-প্রদান বিষয়টি মজবুত করার লক্ষ্যে এই সমঝোতাপত্রটি স্বাক্ষর করা হয়।
CG/PM/SB…
(Visitor Counter : 90
যুবওক্রীড়াবিষয়কমন্ত্রক
জাতীয় যুব নীতি
নয়াদিল্লি, ২২ জুলাই, ২০১৯
২০১৪’র জাতীয় যুব নীতি যে কয়েকটি ক্ষেত্রে কাজকর্মের জন্য চিহ্নিত হয়েছে, তার মধ্যে রয়েছে – শিক্ষা, রোজগার, দক্ষতা বিকাশ, উদ্যোগ গ্রহণ, স্বাস্থ্য ও স্বাস্থ্যকর জীবনশৈলী, ক্রীড়া, সামাজিক মূল্যবোধ, সামাজিক আদান-প্রদান, রাজনীতি ও প্রশাসনিক কাজে অংশগ্রহণ, যুবকদের কাজকর্মে সামিল করা এবং সামাজিক ন্যায়ের মতো বিষয়গুলি। এই নীতি প্রণয়ন সম্বন্ধীয় বিভিন্ন মন্ত্রকের দেওয়া তথ্যের ভিত্তিতে উপরোক্ত বিষয়গুলি নিয়ে কর্মপরিকল্পনা গ্রহণ করা হয়েছে। এই কর্মপরিকল্পনা সংশ্লিষ্ট মন্ত্রকগুলিকে রূপায়ণের জন্য পাঠানো হয়েছে। শারীরিক অক্ষমতা, আর্থ-সামাজিক পরিস্থিতি ও আঞ্চলিক বিষয়গুলি বিচার করেই নীতি প্রণয়ন করা হয়েছে। বিশেষভাবে সক্ষম ব্যক্তিদের জন্য দপ্তর, মানবসম্পদ উন্নয়ন মন্ত্রক, উপজাতি বিষয়ক মন্ত্রক, স্বরাষ্ট্র মন্ত্রকের মতো সংশ্লিষ্ট অন্যান্য পক্ষের সঙ্গেও নীতি সম্বন্ধে আলাপ-আলোচনা করা হয়েছে। জাতীয় যুব নীতি ২০১৪’র সঙ্গে সামঞ্জস্য বজায় রেখে রাজ্যে যুব নীতি তৈরি করতে কেন্দ্রীয় সরকার রাজ্যগুলিকে পরামর্শ দিয়েছে।
আজ রাজ্যসভায় এক প্রশ্নের লিখিত জবাবে এই তথ্য জানিয়েছেন স্বাধীন দায়িত্বপ্রাপ্ত প্রতিমন্ত্রী শ্রী কিরেণ রিজিজু।
CG/SC/SB
(Visitor Counter : 90
ইস্পাতমন্ত্রক
শ্রী রাম চন্দ্র প্রসাদ সিং ম্যাঙ্গানিজ আকরিকের দেশীয় উৎপাদন বাড়ানোর প্রতি আহ্বান জানিয়েছেন
কেন্দ্রীয় মন্ত্রী বলেছেন বর্তমান উৎপাদনের নিরিখে এবছর ইস্পাত উৎপাদন রেকর্ড পরিমাণ ১১৫ মিলিয়ন টন হতে পারে
ইস্পাত মন্ত্রকের জন্য গঠিত সংসদীয় পরামর্শদাতা কমিটির সভা অনুষ্ঠিত হয়েছে
নতুন দিল্লি, ২১ ডিসেম্বর, ২০২১
কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিং আজ নতুন দিল্লিতে ইস্পাত মন্ত্রকের জন্য গঠিত সংসদীয় পরামর্শদাতা কমিটির এক বৈঠকে মিলিত হয়েছিলেন। আজকের বৈঠকে মূলত দেশে ম্যাঙ্গানিজ আকরিক শিল্পের প্রসার নিয়ে আলোচনা করা হয়। এই বৈঠকে ইস্পাত মন্ত্রকের প্রতিমন্ত্রী শ্রী ফগ্নন সিং কুলাস্তে ছাড়াও ইস্পাত মন্ত্রক এবং সেন্ট্রাল পাবলিক সেক্টর এন্টারপ্রাইজেসের আধিকারিকরা উপস্থিত ছিলেন।
সংসদীয় কমিটির সদস্য হিসেবে উপস্থিত ছিলেন সাংসদ সর্বশ্রী বিদ্যুৎ বরণ মাহাতো, চন্দ্র প্রকাশ চৌধুরী, জনার্দন সিং সিগরিওয়াল, প্রতাপ রাও গোবিন্দ রাও পাতিল চিকলিকার, এস গ্যানার্থিরাভিয়াম এবং বিজয় বাঘেল।
কেন্দ্রীয় ইস্পাত মন্ত্রী এবং এই সংক্রান্ত সংসদীয় কমিটির চেয়ারম্যান শ্রী রাম চন্দ্র প্রসাদ সিং জাতীয় ইস্পাত নীতি, ২০১৭ অনুযায়ী ম্যাঙ্গানিজ আকরিকের অভ্যন্তরীণ উৎপাদন বাড়াতে এবং ভারতে ম্যাঙ্গানিজ আকরিক নিরীক্ষণের বিষয়টি সংশ্লিষ্ট রাজ্য সরকারের সাথে সহায়তা করে প্রয়োজনীয় ব্যবস্থা নেওয়ার জন্য সেন্ট্রাল পাবলিক সেক্টর এন্টারপ্রাইজেসয়ের প্রতিনিধিদের নির্দেশ দেন।
কেন্দ্রীয় মন্ত্রী আরো উল্লেখ করেন যে, বর্তমান অগ্রগতি অনুসারে এই বছর দেশে ইস্পাত উৎপাদন রেকর্ড পরিমাণ ১১৫ মিলিয়ন মেট্রিক টন হতে পারে।
আজকের এই বৈঠকে ম্যাঙ্গানিজ আকরিকের ব্যবহার, দেশ এবং বিদেশের বর্তমান পরিস্থিতি এবং ২০৩০ সালের মধ্যে দেশে ইস্পাতের চাহিদা অনুযায়ী ভবিষ্যৎ রোড ম্যাপ সহ বিস্তারিত বিষয় গুলি নিয়ে আলোচনা করা হয়। তিনি বলেন, ম্যাঙ্গানিজ অল ইন্ডিয়া লিমিটেড ৪৫ শতাংশ ডোমেস্টিক ম্যাঙ্গানিজ উৎপাদন করে। তাদের উৎপাদন ক্ষমতা ২০২৪-২৫ সালে বেড়ে হবে বার্ষিক ১.৮ মিলিয়ন মেট্রিক টন। পরবর্তীতে অর্থাৎ ২০৩০ সালে সেই উৎপাদন ক্ষমতা বেড়ে হবে ৩.৫ মিলিয়ন মেট্রিক টন।
সংসদীয় কমিটির প্রতিনিধিরা কেন্দ্রীয় মন্ত্রীকে ঝাড়খন্ড,ওড়িশা এবং কর্নাটকে খনিজ পদার্থের জন্য অনুসন্ধান ও জরিপের জন্য পরামর্শ দিয়েছেন। এর পাশাপাশি ই-বাহন ব্যাটারিতে ম্যাঙ্গানিজ ব্যবহারের সম্ভাবনা খুঁজে বের করার জন্য একটি গবেষণা ও উন্নয়ন দল গঠনের প্রস্তাব দেওয়া হয়েছে।
CG/SB
(Visitor Counter : 90